## Naredba o mjerama za sprječavanje pojave i širenja klasične svinjske kuge na području Republike Hrvatske

### NN 32/2009 (13.3.2009.), Naredba o mjerama za sprječavanje pojave i širenja klasične svinjske kuge na području Republike Hrvatske

MINISTARSTVO POLJOPRIVREDE, RIBARSTVA I RURALNOG RAZVOJA

714

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O MJERAMA ZA SPRJEČAVANJE POJAVE I ŠIRENJA KLASIČNE SVINJSKE KUGE NA PODRUČJU REPUBLIKE HRVATSKE

I.

1) Zaraženim područjem smatra se područje Vukovarsko-srijemske županije i to lovišta: XVI/11 (SPACVA), XV/13 (STARI RAĐENOVCI), XVI/14 (TRIZLOVI – RASTOVO), XVI/17 (TOPOLA), XVI/19 (ČUNJEVCI), XVI/20 (DESICEVO), XVI/21 (TROMEÐA), XVI/102 (DRENOVA), XVI/103 (ERVENICA), XVI/104 (GAJ), XVI/105 (JELJE), XVI/106 (LOVAKOVICA), XV/108 (MAŠANJ), XVI/109 (PAOVO), XVI/110 (POLOJ), XVI/112 (RASTOVO), XVI/113 (RIPACA), XVI/114 (SELIŠTE), XVI/115 (SITNATOVO), XVI/117 (VJEROVI), XVI/118 (MARIKOVO-TOPOLOVAC), XVI/119 (DUBOVICA), XVI/120 (GRADINA), XVI/121 (DUBRAVA), XVI/152 (UGLJARA), XVI/153 (LIPICE).

2) Područjem kontrole smatra se područje Vukovarsko-srijemske županije i to lovišta: XVI/1 (DUGO CERJE – CESTA – VOCIN), XVI/2 (BOK), XVI/3 (DIONICA), XVI/4 (DUBRAVE), XVI/6 (GRABARJE – LUŠCIC), XVI/7 (JELAŠ), XVI/8 (KUNJEVCI), XVI/9 (MEROLINO), XVI/10 (NADIŠEVCI), XVI/15 (DURGUTOVICA I), XVI/16 (VRAPCANA), XVI/18 (BANOV DOL), XVI/22 (DURGUTOVICA II), XVI/101 (Brezovice), XVI/107 (Ljeskovac), XVI/111 (Rastovic), XVI/116 (Stara Sela), XVI/122 (Bradarica), XVI/123 (Glazdol), XVI/124 (Žirište – Bililo), XVI/125 (Prima), XVI/126 (Bajin dol), XVI/127 (Badnjara), XVI/128 (Vukovo – Kordoš), XVI/129 (Vucedol), XVI/130 (Crepov dol), XVI/131 (Zverinjak), XVI/132 (Šomod), XVI/133 (Asad), XVI/134 (Ceric), XVI/135 (Grabik), XVI/136 (Dombok), XVI/137 (Jordan), XVI/138 (Borinci), XVI/139 (Ravna), XVI/140 (Travnjak), XVI/141 (Brestovo), XVI/142 (Pasjak), XVI/143 (Gradec), XVI/144 (Mede), XVI/145 (Panjik), XVI/146 (Ervenica), XVI/147 (Aljmaš), XVI/148 (Miljac), XVI/149 (Svetinje), XVI/150 (Vidraš), XVI/151 (Šiškovka).

II.

Radi sprječavanja pojave i širenja klasične svinjske kuge naređuju se sljedeće mjere:

1) Na području cijele zemlje:

(a) Zabranjuje se korištenje napoja u hranidbi svinja;

(b) Zabranjuje se prijevoz i kretanje svinja izvan farme, uzgoja ili dvorišta u svrhu prirodnog pripusta na drugim uzgojima, farmama ili dvorištima;

(c) Zabranjuje se ulazak rasplodnih svinja u druge uzgoje radi pripusta;

(d) Zabranjuje se stavljanje mesa svinja u promet izravno iz dvorišta;

(e) Zabranjuje se pašno držanje svinja;

(f) Naređuje se provođenje dezinfekcije prije i nakon održavanja sajmova, dogona i otkupa. Ovlašteni veterinar na sajmu, dogonu i otkupnom mjestu mora voditi posebnu evidenciju koja sadrži podatke o vlasniku, podrijetlu i broju svinja te serijske brojeve svjedodžbi s kojima se životinje dopremaju ili otpremaju sa sajma;

(g) Naređuje se obvezna prijava, bez odgađanja, uginulih domaćih svinja na gospodarstvu i nađene uginule divlje svinje, te obvezno pretraživanje uzoraka organa uginulih domaćih svinja, a kad je moguće i uzoraka nađenih uginulih divljih svinja, radi isključivanja klasične svinjske kuge;

(h) Pri svakoj primjeni antibiotika u svinja, kada nakon 5 dana nije došlo do pada tjelesne temperature i poboljšanja zdravstvenog statusa, potrebno uzeti uzorke za laboratorijsku pretragu kako bi se isključila klasična svinjska kuga;

(i) Zabranjuje se prevoženje divljih svinja iz jednog lovišta u drugo i iz jednog dijela lovišta u drugi, osim pod posebnim uvjetima koje odredi Uprava i po zahtjevu lovoovlaštenika;

(j) Potrebno je onemogućiti izravni ili neizravni kontakt između domaćih i divljih svinja;

(g) Posjednici domaćih svinja moraju izbjegavati izravan i neizravan kontakt s divljih svinjama i provoditi preventivne biosigurnosne mjere za smanjenje opasnosti od unošenja virusa uzročnika klasične svinjske kuge u uzgoje domaćih svinja.

2) Na području Vukovarsko-srijemske županije:

– sve svinje na gospodarstvu moraju biti zatvorene u svinjce, štale ili ograđene prostore tako da je onemogućen kontakt s divljim svinjama;

– zabranjeno je unošenje na gospodarstvo gdje se drže domaće svinje bilo kojeg organa ili tkiva odstrjeljene ili uginule divlje svinje kao i bilo koje opreme ili pribora koji je mogao biti kontaminiran virusom KSK;

– potrebno je onemogućiti izravni ili neizravni kontakt s divljim svinjama, a osobe koje su bile u kontaktu s divljim svinjama moraju dobro oprati i dezinficirati odjeću i obuću;

– osobe koje rade ili su boravile u šumi moraju provoditi stroge biosigurnosne mjere prije izlaza iz šume i prije nego dođu u kontakt s domaćim svinjama (pranje i dezinfekcija obuće, pribora i opreme, guma vozila, promjena odjeće).

3) Na području Vukovarsko-srijemske županije u mjestima: Vrbanja, Soljani, Strošinci, Bošnjaci, Otok, Komletinci, Privlaka, Gradište, Županja, Rajevo Selo, Drenovci, Gunja, Posavski Podgajci, Đurići, Račinovci, Podgrađe, Apševci, Lipovac, Nijemci, Donje Novo Selo:

– obvezno je postavljanje dezinfekcijskih barijera na ulazu u dvorište i održavanje higijene u dvorištu;

– ograničiti kretanje ljudi i životinja s i na gospodarstvo i pri svakom ulasku u objekte gdje se drže svinje provoditi stroge biosigurnosne mjere.

4) Na području lovišta na zaraženom području iz točke I, stavka 1. ove Naredbe:

– sve odstrjeljene divlje svinje moraju biti virusološki i, kad je moguće, i serološki pretražene na KSK;

– lovoovlaštenik mora voditi evidenciju o uginulim divljim svinjama u lovištu, po obrascu koji je sastavni dio Kriznog plana za klasičnu svinjsku kugu;

– lovoovlaštenik mora voditi evidenciju o odstrjeljenim divljim svinjama u lovištu, po obrascu koji je sastavni dio Kriznog plana za klasičnu svinjsku kugu;

– sve divlje svinje virusološki ili serološki pozitivne na klasičnu svinjsku kugu moraju biti neškodljivo uklonjene kao i divlje svinje koje su bile u kontaktu s pozitivnim divljim svinjama;

– u lovištima gdje nije moguće osigurati odgovarajući način držanja odstrjeljenih divljih svinja do dobivanja rezultata laboratorijske pretrage, iste moraju biti neškodljivo uklonjene pod službenim nadzorom;

– u lovištima gdje je moguće osigurati odgovarajući način držanja odstrjeljenih divljih svinja do dobivanja rezultata laboratorijske pretrage, trupovi divljih svinja koji su negativni na klasičnu svinjsku kugu, mogu biti stavljeni u promet za daljnju preradu, pod službenim nadzorom;

– djelovi divljih svinja koji nisu namijenjeni prehrani ljudi moraju biti neškodljivo uklonjeni;

5) Na području lovišta na području kontrole iz točke I, stavka 2. ove Naredbe:

– sve odstrijeljene divlje svinje moraju biti virusološki i, kad je moguće, i serološki pretražene na KSK;

– lovoovlaštenik mora se voditi evidenciju o uginulim divljim svinjama u lovištu, po obrascu koji je sastavni dio Kriznog plana za klasičnu svinjsku kugu;

– lovoovlaštenik mora se voditi evidenciju o odstrjeljenim divljim svinjama u lovištu, po obrascu koji je sastavni dio Kriznog plana za klasičnu svinjsku kugu;

– sve divlje svinje virusološki ili serološki pozitivne na klasičnu svinjsku kugu moraju biti neškodljivo uklonjene kao i divlje svinje koje su bile u kontaktu s pozitivnim divljim svinjama.

III.

Nadležni veterinarski inspektori, službeni i ovlašteni veterinari, ovlašteni laboratorij i lovoovlaštenici u lovištima iz točke I. stavka 1. i 2. ove Naredbe, moraju postupati u skladu s Programom iskorjenjivanje KSK u divljih svinja (klasa: 322-01/08-01/434; urbroj: 525-06-08-01).

IV.

Danom stupanja na snagu ove Naredbe prestaje važiti Naredba o mjerama za sprječavanje pojave i širenja klasične svinjske kuge na području Republike Hrvatske (»Narodne novine« br. 120/2008).

V.

Ova Naredba stupa na snagu odmah.

Klasa: NP 011-02/09-01/42

Urbroj: 525-6-09-1

Zagreb, 2. ožujka 2009.

Ministar
mr. sc. Božidar Pankretić, v. r.

Naredba, NN 32/2009-714